Komission asetus (EY) N:o 1535/2000, annettu 13 päivänä heinäkuuta 2000, neuvoston asetuksen (ETY) N:o 804/68 soveltamista koskevista yksityiskohtaisista säännöistä siltä osin kuin on kyse jäsenvaltioiden ja komission välisistä tiedonannoista maito- ja maitotuotealalla annetun asetuksen (EY) N:o 1498/1999 muuttamisesta



Virallinen lehti nro L 175 , 14/07/2000 s. 0079 - 0079



Komission asetus (EY) N:o 1535/2000, annettu 13 päivänä heinäkuuta 2000, neuvoston asetuksen (ETY) N:o 804/68 soveltamista koskevista yksityiskohtaisista säännöistä siltä osin kuin on kyse jäsenvaltioiden ja komission välisistä tiedonannoista maito- ja maitotuotealalla annetun asetuksen (EY) N:o 1498/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1040/2000(2), ja erityisesti sen 40 artiklan, sekä katsoo seuraavaa: (1) Neuvoston asetuksen (ETY) N:o 804/68 soveltamista koskevista yksityiskohtaisista säännöistä siltä osin kuin on kyse jäsenvaltioiden ja komission välisistä tiedonannoista maito- ja maitotuotealalla 8 päivänä heinäkuuta 1999 annetun komission asetuksen (EY) N:o 1498/1999(3) 9 artiklan 1 kohdan b alakohdassa säädetään erityisesti kolmansissa maissa avattujen tarjouskilpailujen yhteydessä jätettyjä vientitodistushakemuksia koskevien tietojen toimittamisesta. Siinä säädetään muun muassa tarjouskilpailuilmoitukseen merkityn tuotemäärän tiedoksiantamisesta. On mahdollista, että tarjouskilpailun järjestävä elin tarkistaa kyseistä määrää. Tämän vuoksi on tarpeen säätää jäsenvaltioiden velvollisuudesta antaa komissiolle tiedoksi välittömästi kyseinen tarkistettu määrä, jotta komissiolla olisi käytettävissään täydelliset tiedot hakemusten käsittelemiseksi moitteettomalla tavalla. On myös aiheellista täsmentää tarjouskilpailuja koskeviin tiedonantoihin liittyviä tiettyjä säännöksiä. (2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1498/1999 9 artiklan 1 kohta seuraavasti: 1) Korvataan b ja c alakohta seuraavasti: "b) hakemuksen, maitotuotteiden vientitukinimikkeistön koodin ja määräpaikan koodin mukaan jaotellut maitotuotteiden määrät, joille on haettu samana päivänä asetuksen (EY) N:o 174/1999 8 artiklassa tarkoitettuja väliaikaisia todistuksia, sekä tarjouskilpailuun osallistumisen määräpäivä ja tarjouskilpailuilmoitukseen merkitty tuotemäärä tai, jos tarjouskilpailun järjestää asetuksen (EY) N:o 800/1999 (1) 36 artiklan 1 kohdan c alakohdassa tarkoitetut puolustusvoimat eikä määrää täsmennetä, edellä mainitulla tavalla jaotellut arvioidut määrät (IDES-koodi: 2); c) hakemuksen, maitotuotteiden vientitukinimikkeistön koodin ja määräpaikan koodin mukaan jaotellut maitotuotteiden määrät, joiden osalta on samana päivänä lopullisesti annettu tai peruutettu asetuksen (EY) N:o 174/1999 8 artiklassa tarkoitettuja väliaikaisia todistuksia, tarjouskilpailun järjestävä elin sekä väliaikaisen todistuksen päivämäärä ja määrä;". 2) Lisätään seuraava d alakohta: "d) tarvittaessa edellä b alakohdassa tarkoitettu tarjouskilpailuilmoitukseen merkitty tarkistettu tuotteiden määrä;". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 118, 19.5.2000, s. 1. (3) EYVL L 174, 9.7.1999, s. 3.